50. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.145.3/Β3/4469 της 14/20 Αυγ.  1985 (ΦΕΚ Β΄ 498) Τροποποίηση της Φ.145.3/Β3/610 (ανωτ. αριθ. 49) απόφασης του υπουργού Εθνικής Παιδείας και Θρησκευμάτων. Η άνω απόφαση κυρώθηκε και έχει ισχύ νόμου από την έκδοσή της από το άρθρ. 76 Νόμ. 1566/1985 (ΦΕΚ Α΄ 167), (τόμ. 32, σελ. 116,303). Έχοντας υπόψη: 1.Τα άρθρ. 19 παρ. 15 και 26 παρ. 3γ του Νόμ. 1514 (ΦΕΚ 13 τ. Α΄της 8.2.1985). 2.Τη Φ.145.3/Β3/610 (ΦΕΚ 127 τ. Β΄ της 8.3. 1985) Υπουργική απόφαση. 3.Το έγγραφο 5166/1985 του Υπουργείου Έρευνας και Τεχνολογίας, αποφασίζουμε: Το άρθρ. 6 της Φ.145.3/Β3/610 Υπουργικής απόφασης, που δημοσιεύθηκε στο Φ.Ε.Κ. 127 τ. Β΄ της 8.3.85 για την υλοποίηση του θεσμού των Ειδικών Μεταπτυχιακών Υποτρόφων αντικαθίσταται ως εξής: Πτυχιούχοι Α.Ε.Ι. που είναι ήδη υπότροφοι εσωτερικού του ΙΚΥ για εκπόνηση διδακτορικής διατριβής, υπότροφοι ερευνητικών οργανισμών εποπτευομένων από το Υπουργείο Έρευνας και Τεχνολογίας και όσοι μετέχουν με αμοιβή σε ερευνητικά προγράμματα ερευνητικών κέντρων και ινστιτούτων που είναι υποψήφιοι για λήψη διδακτορικού διπλώματος, μπορούν, εφ’ όσον το επιθυμούν, και πάντως χωρίς πρόσθετη επιχορήγηση, να δηλώσουν ότι δέχονται να χρησιμοποιηθούν από τον τομέα του ΑΕΙ, ο οποίος έχει την εποπτεία της διατριβής τους για την άσκηση των φοιτητών, τη διεξαγωγή φροντιστηρίων, εργαστηρίων, την εποπτεία εξετάσεων και τη διόρθωση ασκήσεων. Για την αποδοχή της αίτησης των ενδιαφερομένων αποφασίζει η Συνέλευση του τομέα και εγκρίνει η Γ.Σ. του τμήματος του οικείου Α.Ε.Ι. Όλοι οι ανωτέρω έχουν ιατροφαρμακευτική περίθαλψη σύμφωνα με το άρθρ. 5 της απόφασης που θα κυρωθεί με Νόμο Φ.145.3/Β3/610/1985. (Αντί για τη σελ. 58,49(δ) Σελ. 58,49(ε) Τεύχος 1149-Σελ. 87 